ທ່ານໝໍ ຟາວຈີ ຄາດໝາຍວ່າ ຢາວັກຊີນປ້ອງກັນໂຄວິດ ຫຼາຍລ້ານປະລິມານ ຈະມີໃຫ້ໃຊ້ ພາຍໃນຕົ້ນປີ 2021
ແຕ່ທ່ານ ຟາວຈິ ເຄີຍເວົ້າໃນເມື່ອກ່ອນວ່າ ບໍ່ມີການຮັບປະກັນໄດ້ວ່າ ຢາວັກຊີນ ຈະໃຫ້ການປ້ອງກັນໄລຍະຍາວຕໍ່ພະຍາດໂຄວິດ-19 ຍ້ອນວ່າມັນເປັນໄວຣັສໂຄ ໂຣນາ ຊະໜິດໃໝ່ ແລະພວກນັກວິທະຍາສາດຍັງກໍາລັງຮຽນຮູ້ກ່ຽວກັບມັນຢູ່.
ນັກຊ່ຽວຊານດ້ານພະຍາດຕິດແປດ ເວົ້າວ່າ ໂລກຈະບໍ່ສາມາດກໍາຈັດໄວຣັສໂຄ ໂຣນາ ທີ່ເຮັດໃຫ້ 18 ລ້ານ 8 ແສນ ຄົນຕິດພະຍາດໂຄວິດ-19 ນັ້ນໄດ້ເລີຍ, ແຕ່ກໍ ມີຄວາມຫວັງວ່າຢາວັກຊີນ ຫລາຍຮ້ອຍລ້ານໂດສ໌ ອາດມີອອກມາໃຫ້ໃຊ້ໃນ ທ້າຍ ປີນີ້ ດຣ ອານໂທນີ ຟາວຈິ ກ່າວຕໍ່ທ່ານນາງ ເກຣດຕາ ແວນ ຊັສເທີເຣນ (Greta Van Susteren) ຜູ້ປະກອບສ່ວນດ້ານການຂ່າວໃຫ້ວີໂອເອວ່າ “ຂ້າພະເຈົ້າຄິດວ່າ ມັນຈະມີຢາວັກຊີນພຽງພໍ ຖ້າຫາກວ່າທຸກສິ່ງທຸກຢ່າງເຫັນວ່າສໍາເລັດຜົນ ” ທ່ານກ່າວອີກວ່າ “ເອົາຢາວັກຊີນໄປໃຫ້ບໍ່ພຽງແຕ່ບັນດາປະເທດທີ່ຮັ່ງມີ ຢູ່ແລ້ວ ເທົ່ານັ້ນ ແຕ່ຍັງເອົາໄປໃຫ້ພວກປະເທດທີ່ມີລາຍໄດ້ຕໍ່າ ແລະປານກາງ ທີ່ຍັງບໍ່ ທັນສາມາດເຂົ້າເຖິງວັກຊີນໄດ້ໂລດນັ້ນອີກດ້ວຍ ນັ້ນຄືສິ່ງທີ່ພວກເຮົາ ກໍາລັງ ຄາດຫວັງວ່າຈະເຮັດ ” ແຕ່ທ່ານ ຟາວຈິ ເຄີຍເວົ້າໃນເມື່ອກ່ອນວ່າ ບໍ່ມີການຮັບປະກັນໄດ້ວ່າ ຢາວັກຊີນ ຈະໃຫ້ການປ້ອງກັນໄລຍະຍາວຕໍ່ພະຍາດໂຄວິດ-19 ຍ້ອນວ່າມັນເປັນໄວຣັສໂຄ ໂຣນາ ຊະໜິດໃໝ່ ແລະພວກນັກວິທະຍາສາດຍັງກໍາລັງຮຽນຮູ້ກ່ຽວກັບມັນຢູ່ ໃນການໃຫ້ສໍາພາດຕ່າງຫາກກັບອົງການຂ່າວຣອຍເຕີນັ້ນ, ທ່ານ ຟາວຈິ ເວົ້າວ່າ ເຫດຜົນທີ່ໄວຣັສນີ້ຈະບໍ່ໝົດໄປຈັກເທື່ອ ກໍຍ້ອນລັກສະນະທີ່ “ຕິດແປດໄດ້ງ່າຍ ທີ່ສຸດ” ຂອງມັນ ແຕ່ທ່ານກໍບອກວ່າ “ການມີຢາວັກຊີນທີ່ດີ ບວກໃສ່ກັບການເອົາ ໃຈໃສ່ຕໍ່ມາດຕະການສາທາລະນະສຸກ… ແລ້ວຂ້າພະເຈົ້າຄິດວ່າ ພວກເຮົາກໍຈະ ສາມາດທີ່ຈະຂ້າມຜ່ານສະພາບນີ້ໄດ້ ” ອີງຕາມມະຫາວິທະຍາໄລຈອນສ໌ ຮອບຄິນສ໌ແລ້ວ, ມີຫລາຍກວ່າ 2,000 ຄົນເສຍຊີວິດຍ້ອນພະຍາດໂຄວິດໃນ 24 ຊົ່ວໂມງໃນສະຫະລັດ ມາຮອດຕອນ ກາງຄືນຂອງວັນພະຫັດວານນີ້-ຊຶ່ງເປັນຈໍານວນຄົນເສຍຊີວິດ ໃນນຶ່ງມື້ທີ່ສູງທີ່ ສຸດນັບແຕ່ຕົ້ນເດືອນພຶດສະພາເປັນຕົ້ນມາ ໂດຍທີ່ມີຄົນຕິດເຊື້ອຢູ່ 4 ລ້ານ 9 ແສນຄົນ ແລະມີ 1 ແສນ 60 ພັນຄົນເສຍຊີວິດ ໄປແລ້ວ, ສະຫະລັດແມ່ນນໍາໜ້າປະເທດອື່ນທັງໝົດ ຫລາຍທີ່ສຸດໃນທັງ ສອງດ້ານນີ້